Movies and TV series Kelsey Grammer starred in - MovieWatcher
Salma Hayek/Kelsey Grammer/Tamsin Greig/Rhod Gilbert/Alicia Keys★ N/A www.chemistry-physics.com - Aanlyn-Lesings: Fisika
Aanlyn-Lesings: Graad 10 - Fisika.
Graad 10 + 11 + 12 - Fisika:
e-Lesing: Elektriese Stroombane - Inleiding (1).
Stroombaan elektrisiteit verwys na die vloei van elektriese ladings (elektrone) vanaf die elektriese selle deur die geleier en deur weerstande of elektriese toestelle soos gloeilampe.
Die elektriese stoom vervoer energie vanaf die selle na die weerstande waar elektriese energie na ander vorme van energie soos hitte, lig of klank omgeskakel word.
Die hoeveelheid energie beskikbaar in die selle word aangedui deur die potensiaalverskil wat oor die selle bestaan en word met 'n voltmeter gemeet.
Die elektriese stroomsterkte is 'n aanduiding van die aantal elektriese ladings wat deur die stroombaan vloei en word met 'n ammeter gemeet.
Potensiaalverskil word gemeet in volt.
Stroomsterkte word gemeet in ampere.
Grootte van die weerstand word gemeet in ohm.
e-Lesing: Elektriese Meet-Instrumente en Weerstande (2).
Elektriese weerstande is toestelle wat in die stroombaan voorkom en elektriese energie omskakel na ander vorme van energie soos hitte en lig.
Weerstande kan in serie geskakel word waartydens dieselfde stroomsterkte deur verskillende weerstande sal vloei met die potensiaalverkil wat oor die stroombaan bestaan wat tussen die weerstande verdeel sal word.
Die weerstand met die grootste weerstand-waarde sal die hoogste potensiaalverskil vertoon.
Wanneer weerstande in parallel geskakel word sal die die stroom wat deur die stroombaan vloei verdeel om deur die verskillende weerstande te vloei.
Die swakste stroom sal deur die weerstand met die hoogste weerstand-waarde vloei en die potensiaalverskil oor die verskillende weerstande sal dieselfde lesing vertoon.
e-Lesing: Stroombaan Berekeninge (3).
Verskeie berekeninge kan gedoen word vir die bepaling van die grootte van verskeie fisiese hoeveelhede van elektriese stroombane.
Die fisiese hoeveelhede wat bereken kan word is,
* potensiaalverskil (V)
*elektriese stroomsterkte (I)
* weerstand (serie sowel as parallelle skakeling) (R)
* energie omskakeling (W).
'n Aantal vergelykings is bekend vir die berekening van hierdie waarde.
Graad 11 - Fisika:
e-Lesing: Elektromagnetiese Induksie - Faraday en Lenz (1).
Rondom 'n magneet bestaan 'n magneetveld en die sterkte van die magneetveld word bepaal deur die aantal magneetveldlyne wat rondom die magneet ontwikkel - magnetiese vloed.
Die magneetveldlyne word bepaal deur die sterkte van die magneet en die magnetiese vloed digtheid word bepaal deur die aantal magnetiese veldlyne wat deur 'n oppervlak beweeg.
'n Sirkulere magneetveld ontwikkel rondom 'n elektriese geleier wanneer 'n elektriese stroom deur die geleier vloei.
Wanneer 'n stroomdraende elektriese geleier in 'n magneetveld tussen twee magnete geplaas word sal die elektriese geleier 'n krag ervaar en die geleier kan in 'n sekere rigting beweeg.
Tydens hierdie proses word elektriese energie omgeskakel na elektriese energie.
Graad 12 - Fisika:
e-Lesing: Interne Weerstrand - Interne (Verlore) Volts (4).
Die energie bron (elektries sel) van die stroombaan verskaf energie aan die elektriese ladings (elektrone) wanneer die ladings deur die sel beweeg. Wanneer die ladings deur die elektriese sel beweeg neem die ladings energie op vanaf die sel, maar die ladings ervaar ook weerstand wanneer dit deur die sel beweeg. Hierdie weerstand word veroorsaak deur die materiaal waarvan die sel vervaardig is en is bekend as die interne weerstand van die stroombaan.
Die interne weerstand (r) van die elektriese sel veroorsaak dat die ladings energie verloor en die temperatuur van die sel verhoog. Hierdie energie is nie beskikbaar vir die eksterne stroombaan nie en is bekenf as interne hitte of verlore volts.
Die aantal verlore volts kan bereken word: V(interne) = Ir.
Aanlyn-Lesings: Graad 12 - Fisika.
e-Lesing: Arbeid, Energie, Drywing.
Die totale energie inhoud van 'n voorwerp is bekend as die Meganiese Energie (Em) wat bepaal word deur die totaal van die Kinetiese Energie (Ek) en die Gravitasie Potensiele Energie (Ep) van die voorwerp.
Energie kan aan 'n voorwerp oorgedra word wanneer 'n krag op die voorwerp inwerk en die voorwerp in rigting van die toegepaste krag beweeg.
Die kinetiese energie van 'n voorwerp is die energie wat 'n voorwerp besit as gevolg van die beweging van die voorwerp en word bereken deur: Ek = ½mv2
Die gravitasie potensiele energie van 'n voorwerp is die energie van die voorwerp as gevolg van die hoogte van die voorwerp bo die oppervlak van die aarde en word bereken: Ep = mgh
e-Lesing: Elektriese Motor.
Die werking van 'n elektriese motor berus op die beginsel van elektromagnetiese induksie.
Elektromagnetiese induksie word verkry wanneer 'n elektriese stroom deur 'n elektriese geleier vloei wat in 'n magneetveld is.
Gedurende hierdie proses sal die geleier 'n krag ervaar en in rigting van die geinduseerde krag beweeg.
Die werking van die elektriese motor berus op die omskakeling van elektriese energie na meganiese energie.
'n Generator is 'n instrument wat gebruik word vir die omskakeling van meganiese energie na elektriese energie.
Die werking van 'n generator berus of die beweging van 'n elektriese geleier deur 'n veranderde magneetveld.
Wanneer die elektriese geleier deur 'n veranderde magneetveld beweeg word 'n potensiaalverskil oor die ente van die geleier geinduseer waartydens elektriese ladings deur die geleier beweeg.
Die beweging van elektriese ladings deur die elektriese geleier word as dinamiese of stroombaan elektrisiteit beskryf.
'n Elektriese wisselstroom word gevorm wanneer 'n elektriese geleier deur 'n veranderde magneetveld beweeg.
Wanneer 'n spoel (elektriese geleier) deur 'n magneetveld roteer onstaan 'n poteniaalverskil oor die ente van die spoel en 'n elektriese stroom word in die geleier geinduseer.
'n Elktriese stroom sal deur die geleier vloei.
e-Lesing: Elektromagnetiese Straling.
'n Elektromagnetiese gold onstaan deurdat veranderde magneetvelde en veranderde elektriese velde reghoekig m.b.t. mekaar deur die ruimte beweeg.
Deeltjies van die elektromagenetiese bestraling word beskryf as fotone of golfpakkies.
Fotone van verskillende ligstrale se energie-inhoud verskil.
Die energie-inhoud van elke foton word bepaal deur die frekwensie van die ligstraal of liggolf.
Die spoed van lig (elektromagnetiese golwe) kan bereken word deur die golfvergelyking.
e-Lesing: Emissie en Absorpsie Spektrum.
Indien 'n chemiese stof verbranding ondergaan straal dir energie uit wat sigbaar is as lig.
Indien die ligstraal toegelaat word word diffraksie te ondergaan kan dit opgebreek word in verskeie kleure wa t uniek is aan die verbnding of element wat ontbind is.
Wanneer waterstofgas ontbind word lig uitgestraal en indien hierdie lig diffraksie ondergaan is vier (4) verskillende kleur sigbaar.
Hierdie kleure besit unieke frekwensies en is bekend as die Balmar reeks wat uniek is aan waterstof (hierdie spektrum word gebruik om waterstof te identifiseer).
e-Lesing: Foto-elektriese Effek.
Die foto-elektriese effek verwys na die vrystelling van elektrone vanaf metale wanneer die metale met lig bestraal word.
Die energie van ligsttrale word oorgedra as fotone en die energie-inhoud van fotone van verskillende golwe verskil van mekaar.
Indien die frekwensie van 'n golf vermeerder sal die energie-inhoud van die golf (foton van die golf) ook vermeerder.
Elektrone van verskillende metale benodig verskillende hoeveelhede energie voordat dit vanaf die metaal verwyder kan word.
Die elektrone wat van metale verwyder word wanneer die metale met lig bestraal word is bekend as foto-elektrone en die proses wanneer elektrone vanaf die metaal beweeg is bekend as die foto-elektriese effek.